ธนชาตดัมพ์เงินฝากสั้นดอกสูงปรี๊ด
&#8220;ธนชาต&#8221; เจาะเงินฝากสั้น 7 เดือน ดอกเบี้ยเฉลี่ย 3.21% แบงก์วิ่งสู้ฟัดแข่งแรงหลังแบงก์รัฐร่วมวง
11 ส.ค. 2554

“ธนชาต” เจาะเงินฝากสั้น 7 เดือน ดอกเบี้ยเฉลี่ย 3.21% แบงก์วิ่งสู้ฟัดแข่งแรงหลังแบงก์รัฐร่วมวง
นายประพันธ์ อนุพงษ์องอาจ ผู้ช่วยกรรมการผู้จัดการ ธนาคารธนชาต เปิดเผยว่า ธนาคารได้ออกเงินฝากประจำพิเศษ Super Grow Up ระยะเวลา 11 เดือน ให้ดอกเบี้ยเพิ่มขึ้นตามระยะเวลาการฝาก คือ เดือนที่ 13 ดอกเบี้ย 2.5% เดือนที่ 45 ดอกเบี้ย 3.25% เดือนที่ 67 ดอกเบี้ย 3.5% เดือนที่ 89 ดอกเบี้ย 3.75% และเดือนที่ 1011 ดอกเบี้ย 7% เฉลี่ยได้ดอกเบี้ย 3.86% ต่อปี ฝากเงินขั้นต่ำ 1 หมื่นบาท สูงสุดไม่เกิน 10 ล้านบาท รับดอกเบี้ยได้ในเดือนที่ 3, 5, 7, 9 และ 11
ขณะเดียวกันได้ออกเงินฝากประจำพิเศษ Super Grow Up ระยะเวลา 7 เดือน ให้ดอกเบี้ยเพิ่มขึ้นตามระยะเวลาการฝากคือ เดือนที่ 13 ดอกเบี้ย 2.3% เดือนที่ 47 ดอกเบี้ย 3.9% เฉลี่ยได้ดอกเบี้ย 3.21% ต่อปี ฝากขั้นต่ำ 1 หมื่นบาท สูงสุดไม่เกิน 5 ล้านบาท รับดอกเบี้ยในเดือนที่ 3 และ 7
“ช่วงนี้ทิศทางดอกเบี้ยนโยบายอยู่ในช่วงขาขึ้น ธนาคารพาณิชย์ต่างก็ปรับขึ้นดอกเบี้ยเงินฝาก มีการออกผลิตภัณฑ์เงินฝากใหม่ ๆ” นายประพันธ์กล่าว 
นายตรรก บุนนาค ผู้ช่วยกรรมการผู้จัดการใหญ่ ธนาคารกรุงศรีอยุธยา เปิดเผยว่า ขณะนี้ทิศทางดอกเบี้ยอยู่ในช่วงขาขึ้น มีแนวโน้มดอกเบี้ยนโยบายจะขึ้นไปอยู่ที่ 3.25% ธนาคารพาณิชย์จึงปรับดอกเบี้ยตามการชี้นำของตลาด การแข่งระดมเงินฝากช่วงนี้เป็นการเตรียมความพร้อมขยายสินเชื่อในครึ่งปีหลังอีกทั้งพ.ร.บ.สถาบันคุ้มครองเงินฝากจะมีผลบังคับใช้ลดเหลือ 50 ล้านบาท ในเดือนส.ค.นี้ ทำให้ธนาคารพาณิชย์มีการแข่งขันสูง